სპრინგ ბაინტონი

სპრინგ დელ ბაინტონი (დ. 17 ოქტომბერი, 1886 — გ. 7 სექტემბერი, 1971) — ამერიკელი მსახიობი. რადიოსა და ტელევიზიაში 7 წლის განმავლობაში იყო სიტკომის, დეკემბრის პატარძლის ვარსკვლავი. კონტრაქტი დადებული ჰქონდა ---თან, ფილმებში 1930-იანი წლებიდან 1960-იან წლებამდე მონაწილეობდა. ბაინტონმა მიიღო ნომინაცია ოსკარზე საუკეთესო მეორეხარისხოვანი როლის შემსრულებელი ქალისთვის პენელოპა სიკამორის როლისთვის ფილმში თან წაღება არ შეიძლება (1938).

ადრეული ცხოვრება
ბაინტონი დაიბადა კოლორადოს სპრინგსში, კოლორადოში. იყო ედვინ ლი ბინგტონის, კოლორადოს სკოლის აღმზრდელისა და ზედამხედველის და მისი მეუღლის ჰელენ მაუდ (კლეგჰორნ) ბაინტონის ქალიშვილი. ჰყავდა უმცროსი და, ჰელენ კიმბალ ბაინტონი. როდესაც მათი მამა 1891 წელს გარდაიცვალა, დედამისმა უმცროსი ქალიშვილი ბებიასა და ბაბუასთან გაგზავნა ონტარიოში, ხოლო სპრინგი დენვერში ახლობლებთან ერთად დარჩა. ჰელენ მოდ ბაინტონი მოგვიანებით საცხოვრებლად გადავიდა ბოსტონში და ჩაირიცხა ბოსტონის უნივერსიტეტის მედიცინის სკოლაში, რომელიც 1896 წელს დაამთავრა. შემდეგ ის დაბრუნდა დენვერში და მუშაობა თავის თანაკლასელთან, დოქტორ მერი ფორდთან ერთად დაიწყო.

ბაინტონი პერიოდულად გამოდიოდა სამოყვარულო შოუებში. 1904 წელს დაამთავრა ჩრდილოეთის საშუალო სკოლა. მოგვიანებით გახდა პროფესიონალი მსახიობი -ში. მას შემდეგ რაც მათი დედა გარდაიცვალა 1907 წელს, ბაინტონი და ჰელენი ლეგალურად იშვილა დეიდამ მარგარეტ ედიმ. ბაინტონმა 1949 წლის ინტერვიუში განაცხადა, რომ ერთხელ გაზეთის რეპორტიორობაც სცადა. თუმცა, რადგან ის უკვე სრულწლოვანი იყო, გადაწყვიტა სამსახიობო კარიერა ნიუ-იორკში დაეწყო და თქვა, რომ სიამოვნებდა ის, რასაც აკეთებდა. „სხვა ვერაფერს გავაკეთებ კარგად“ - თქვა სპრინგ ბაიტონმა ამავე ინტერვიუში.

კარიერა
ფილმები, რადიო და ტელევიზია
მეორე მსოფლიო ომის დროს ბაინტონი მუშაობდა რადიოში, სადაც დარჩენა გადაწყვიტა კინოროლების სიმცირის გამო. 1952 წელს იგი შეუერთდა -ს რადიოს და დაიწყო დაქვრივებული ლილი რასკინის მთავარი როლის თამაში, სიტკომში დეკემბრის პატარძალი. 1954 წელს სატელევიზიო კომპანია -მა გამოუშვა შოუს საპილოტე ვერსია, რომელშიც ასევე მონაწილეობდა ბაინტონი. ეს ვერსია წარმატებული აღმოჩნდა და შემდეგ სიტკომის ორი სეზონი გამოუშვეს. დეკემბრის პატარძალი 1959 წლამდე გაგრძელდა და სულ 111 ეპიზოდს მოიცავდა.

1960 წელს ტაბ ჰანტერთან ერთად გადაიღეს ტაბ ჰანტერის შოუს ერთ-ერთ ეპიზოდში. ასევე გამოჩნდა -ს სიტკომში, .

1961 წლიდან 1963 წლამდე ბაინტონს ჰქონდა გონიერი დიასახლისის, დეიზი კუპერის როლი -ს სერიალში , რომელშიც მთავარ როლებს ჯონ სმიტი და რობერტ ფულერი ასრულებდნენ. -ში მან განასახიერა ობოლი მაიკ უილიამსის სუროგატი ბებია, ხოლო ბავშვის როლს თამაშობდა დენის ჰოლმსი.

მოგვიანებით ქალბატონი ჯოლი ითამაშა დენის უივერის -ის კომედიურ-დრამაში , ხოლო მდიდარი ჯ. პაულინ სპაგეტის როლი ითამაშა ბეტმენის ერთ-ერთი ეპიზოდში.

პირადი ცხოვრება
ბაინტონს ესპანურად საუბარი შეეძლო, რომელიც მან ბუენოს აირესში მეუღლესთან ერთად გატარებული დროის განმავლობაში ისწავლა; ხოლო ბოლო წლებში მან შეისწავლა ბრაზილიური პორტუგალიური. 1958 წლის ივლისში მან რეპორტიორ ჰეზელ ჯონსონს უთხრა, რომ მას ერთი თვის წინ ბრაზილიაში ყავის პატარა პლანტაცია შეეძინა და პორტუგალიურს სწავლობდა.

ბაინტონი გატაცებული იყო მეტაფიზიკითა და სამეცნიერო ფანტასტიკის რომანებით, მათ შორის ჯორჯ ორუელის ანტი-უტოპიური წიგნით, 1984.

ქორწინება და ნიშნობა
1909 წელს სპრინგ ბაინტონი დაქორწინდა როი ჩენდლერზე, თეატრალური ჯგუფის მენეჯერზე, რომელთანაც მუშაობდა ბუენოს-აირესში. ისინი იქ დარჩნენ 1916 წლამდე, სანამ სპრინგი ნიუ-იორკში დაბრუნდებოდა და თავიანთ პირველ ქალიშვილს, ფილის ჰელენს გააჩენდა. წყვილის მეორე ქალიშვილი, ლოის ირენი, 1917 წელს დაიბადა. ისინი დაახლოებით 1920 წელს დაშორდნენ. 1930-იანი წლების შუა ხანებამდე მან თავისი დროის უმეტესი ნაწილი კარიერის განვითარებას დაუთმო.

1930-იანი წლების ბოლოს ბაინტონი დაინიშნა არგენტინელ ინდუსტრიალზე, რომელიც ნიშნობიდან ცოტა ხნის შემდეგ გარდაიცვალა.

გარდაცვალება
1971 წლის 7 სექტემბერს ბაინტონი საკუთარ სახლში, ჰოლივუდ ჰილზში კიბოთი გარდაიცვალა. პირადი თხოვნით, მისი სხეული სამედიცინო კვლევებისთვის გამოიყენეს.

კინოსა და სატელევიზიო ინდუსტრიაში შეტანილი წვლილისთვის ბაინტონს ჰოლივუდის დიდების ხეივანში ორი ვარსკვლავი გაუხსნეს.